
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1325 


11 Οκτωβρίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση του Οργανισμού Εσωτερικής Υπηρεσίας του 
Νομικού Προσώπου «Δημοτικοί Παιδικοί Σταθμοί» 
Δήμου Πετρούπολης. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στις Φ.12.1/60107/Β3 Υπουρ¬ 
γική Απόφαση (ΦΕΚ808/Β/02) καιΦ.12.1/35788/Β3 


Υπουργική Απόφαση (ΦΕΚ 462/Β/02). 2 

Διόρθωση σφάλματος στην 7155/11.10.2001 απόφα¬ 
ση του Γενικού Γραμματέα Περιφέρειας Κεντρικής 

Μακεδονίας. 3 

Διόρθωση σφάλματος στην 1654/25.2.2002 απόφαση 
του Γενικού Γραμματέα Περιφέρειας Κεντρικής 

Μακεδονίας. 4 

Διόρθωση σφάλματος στην 4144/20.5.2002 απόφαση 
του Γενικού Γραμματέα Περιφέρειας Κεντρικής 

Μακεδονίας. 5 

Διόρθωση σφάλματος στην 8247/5.4.2002 απόφαση 
του Γενικού Γραμματέα Περιφέρειας Κεντρικής 

Μακεδονίας. 6 

Διόρθωση σφάλματος στην 9130/01 απόφαση του Γ ε¬ 
νικού Γ ραμματέα Περιφέρειας Κεντρικής Μακεδο¬ 
νίας. 7 


ΑΠΟΦΑΣΕΙ Σ 

Αριθ. 46074 (1) 

Έγκριση του Οργανισμού Εσωτερικής Υπηρεσίας του 
Νομικού Προσώπου «Δημοτικοί Παιδικοί Σταθμοί» Δή¬ 
μου Πετρούπολης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του 
Ν. 2307/95 

2. Τις διατάξεις του άρθρου 8 του Ν. 2503/97. 

3. Την 173/2002 απόφαση του Δημοτικού Συμβουλίου 
του Δήμου Πετρούπολης με την οποία εκφράζει τη σύμ¬ 


φωνη γνώμη του για την 24/2002 απόφαση του Διοικητι¬ 
κού Συμβουλίου του Ν.Π. «Δημοτικοί Παιδικοί Σταθμοί Δή¬ 
μου Πετρούπολης». 

4. Τη σύμφωνη γνωμοδότηση του Γ Υπηρεσιακού Συμ¬ 
βουλίου που διατυπώθηκε στο 15/15/27.6.2002 πρακτικό 
του, αποφασίζουμε: 

Εγκρίνουμε την 24/2002 απόφαση του Διοικητικού Συμ¬ 
βουλίου του Ν.Π. «Δημοτικοί Παιδικοί Σταθμοί Δήμου Πε¬ 
τρούπολης» περί ψηφίσεως του Οργανισμού Εσωτερικής 
Υπηρεσίας αυτού ως εξής: 

Άρθρο Ιο 

ΣΥΓΚΡΟΤΗΣΗ ΥΠΗΡΕΣΙΩΝ 

Τις υπηρεσίες του Ν.Π. «ΔΗΜΟΤΙΚΟΙ ΠΑΙΔΙΚΟΙ ΣΤΑΘ¬ 
ΜΟΙ ΠΕΤΡΟΥΠΟΛΗΣ» συγκροτούν οι παρακάτω υπηρε¬ 
σίες: 

Α. ΥΠΗΡΕΣΙΑ ΠΡΟΕΔΡΟΥ 
Β. ΔΙΕΥΘΥΝΣΗ ΠΑΙΔΙΚΩΝ ΣΤΑΘΜΩΝ 

Άρθρο 2ο 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
Α. ΥΠΗΡΕΣΙΑ ΠΡΟΕΔΡΟΥ 

1. Γ ραφείο Γ ραμματειακής Υποστήριξης Προέδρου του 
Ν.Π. και Διοικητικού Συμβουλίου 

2. Γ ραφείο Ειδικών Συνεργατών 

Β. ΔΙΕΥΘΥΝΣΗ ΠΑΙΔΙΚΩΝ ΣΤΑΘΜΩΝ 
1. Τμήμα Διοικητικού-Οικονομικού 
Αποτελείται από τα παρακάτω γραφεία: 

• Γ ραφείο Προσωπικού και μισθοδοσίας 

• Γ ραφείο Πρωτοκόλλου-Διεκπεραίωσης- Αρχείου 

• Γραφείο Λογιστηρίου Εσόδων-Προμηθειών και δια¬ 
χείρισης υλικού 

1. Τμήμα Α' Παιδικού Σταθμού 

2. Τμήμα Β' Παιδικού Σταθμού 

3. Τμήμα Γ Παιδικού Σταθμού 

4. Τμήμα Δ' Παιδικού Σταθμού 

5. Τμήμα Βρεφονηπιακού Σταθμού 

Άρθρο 3ο 

ΟΡΓΑΝΙΚΗ ΣΥΝΘΕΣΗ ΠΡΟΣΩΠΙΚΟΥ 

Α. ΤΑΚΤΙΚΟ ΠΡΟΣΩΠΙΚΟ 
1. Κλάδος ΠΕ Διοικητικού -Λογιστικού 
Θέσεις νέες 1 
Βαθμός Δ'-Α' 

2. Κλάδος ΠΕ Νηπιαγωγών 
Θέσεις νέες 7 

Βαθμός Δ'-Α' 

3. Κλάδος ΠΕ Παιδοψυχολόγος 
Θέσεις νέες 1 

Βαθμός Δ'-Α' 

4. Κλάδος ΤΕ9 Βρεφονηπιοκομίας 
Θέσεις νέες 12 

Βαθμός Δ'-Α' 

5. ΤΕ Διοικητικό - Λογιστικό 
Θέσεις νέες 2 

Βαθμός Δ'-Α' 

6. ΤΕ Πληροφορικής 
Θέσεις νέες 1 
Βαθμός Δ'-Α' 

7. ΤΕ2 Κοιν.Λειτουργών 
Θέσεις νέες 2 
Βαθμός Δ'-Α' 

8. ΔΕ Διοικητικών γραμματέων 
Θέσεις νέες 2 

Βαθμός Δ'-Α' 

9. ΔΕ Διοικητικό - Λογιστικό 
Θέσεις νέες 2 

Βαθμός Δ'-Α' 

10. ΔΕ8 βοηθών Βρεφοκόμων Παιδοκόμων 
Θέσεις νέες 10 

Βαθμός Δ'-Α 

11. ΔΕ Οδηγών 
Θέσεις νέες 3 
Βαθμός Δ'-Α 

12. ΔΕ32 μαγείρων 
Θέσεις νέες 7 
Βαθμός Δ'-Α 

13. ΥΕ1 κλητήρων-θυρωρών-γενικών καθηκόντων 
Θέσεις νέες 2 

Βαθμός Δ'-Α' 

14. ΥΕ14 βοηθητικό προσωπικό (βοηθός μαγείρου) 
Θέσεις νέες 5 

Βαθμός Δ'-Α' 

15. ΥΕ16 προσωπικό καθαριότητας 
Θέσεις νέες 10 

Βαθμός Δ'-Α 

ΣΥΝΟΛΟ ΝΕΩΝ ΘΕΣΕΩΝ 67 

Β. ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Μόνιμο Προσωπικό 

1. ΠΕ Νηπιαγωγών (προσωρινός) 

Θέσεις υπηρετούντων μία (1) που τις κατέχουν οι υπάλ¬ 
ληλοι: 

• Νικολακοπούλου Χριστίνα 

2. ΤΕ Νηπιαγωγών (προσωρινός) 

Θέσεις υπηρετούντων τέσσερις (4) που τις κατέχουν οι 
υπάλληλοι: 

• Αποστολάκη Πηγή 

• Παναγιωτακοπούλου Βαϊτσα 

• Αλεξοπούλου Κων/να 

• Κατσαρού Μαρία 

3. ΤΕ Βρεφονηπιοκομίας 

Θέσεις υπηρετούντων επτά (7) που τις κατέχουν οι 
υπάλληλοι: 

• Παλαμίδη Διονυσία 

• Κουδωνά Ελένη 

• Μαυροειδή Μαρία 


• Κοψαλή Ελβίρα 

• Κοκκινομηλιώτη Κυριακή 

• Καλογιαννάκη Σοφία 

• Σπανουδάκη Μαρία 

4. ΔΕ Διοικητικού -Λογιστικού 

Θέσεις υπηρετούντων τρεις (3) που τις κατέχουν οι 
υπάλληλοι: 

• Τογγελίδη Άννα 

• Αυδή Διονυσία 

• ΠαππάΑλίκη 

5. ΥΕ 14 βοηθών μαγείρων 

Θέσεις υπηρετούντων τρεις (3) που τις κατέχουν οι 
υπάλληλοι: 

• Κουνέλη Φωτεινή 

• Μπενάτου Αλεξάνδρα 

• Στεργίου Αγγελική 

6. ΥΕ 16 προσωπικό καθαριότητας 

Θέσεις υπηρετούντων πέντε (5)που τις κατέχουν οι 
υπάλληλοι: 

• Ξύδη Αρσενόη 

• Μουστάκα Μαρία 

• Παληκαρά Καρκάνα Δήμητρα 

• Κάτσουνα Δήμητρα 

• Ζιαμπάρα Βασιλική 

Γ. ΠΡΟΣΩΠΙΚΟ ΕΙΔΙΚΩΝ ΘΕΣΕΩΝ 

Ειδικοί Συνεργάτες 

Θέσεις νέες μία (1) 

Δ. ΕΠΟΧΙΑΚΟ ΠΡΟΣΩΠΙΚΟ 

ΔΙΑΦΟΡΕΣ ΕΙΔΙΚΟΤΗΤΕΣ ΘΕΣΕΙΣ (15) 

Οι θέσεις των κλάδων ΠΕ Νηπιαγωγών(προσωρινός) 
και ΤΕ Νηπιαγωγών (προσωρινός )μετατρέπονται μόλις 
κενωθούν με οποιονδήποτε τρόπο σε θέσεις κλάδου ΤΕ9 
Βρεφονηπιοκόμων σύμφωνα μετιςδιατάξειςτου άρθρου 
35 του Ν. 2646/1998. 

Άρθρο 4ο 
ΑΡΜΟΔΙΟΤΗΤΕΣ 

Οι αρμοδιότητες και τα αντικείμενα κάθε υπηρεσιακής 
μονάδας αναφέρονται στον Οργανισμό αυτό και καθορί¬ 
ζονται ως εξής: 

Α. Προϊστάμενος Δ/ΝΣΗΣ 

Στην αρμοδιότητά του ανήκουν: 

1. Η γενική ευθύνη της οργάνωσης και λειτουργίας των 
υπηρεσιών του Νομικού Προσώπου. 

2. Μεριμνά για την πιστή εφαρμογή του Κανονισμού Δι¬ 
οίκησης και Λειτουργίας των Παιδικών Σταθμών και για 
την εκτέλεση των αποφάσεων του Διοικητικού Συμβουλί¬ 
ου. 

3. Η άσκηση γενικής Διοικητικής Εποπτείας στο προσω¬ 
πικό του Νομικού Προσώπου με οποιαδήποτε σχέση ερ¬ 
γασίας και η εισήγηση στον Πρόεδρο του κάθε θέματος 
που αφορά την εν γένει κατάσταση αυτού. 

4. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πόσης (ρύσε¬ 
ως προσωπικού του Νομικού Προσώπου. 

5. Η τήρηση των ατομικών υπηρεσιακών φακέλων και 
ευρετηρίων του προσωπικού του Νομικού Προσώπου με 
οποιαδήποτε σχέση εργασίας (των συνταξιούχων) καθώς 
και των δελτίων παρουσίας τους καιη φροντίδα για τη συ¬ 
νεχή παρακολούθηση και ενημέρωσή τους. 

6. Εισηγείται στο Διοικητικό Συμβούλιο του Ν.Π. κάθε 

θέμα που αφορά τη λειτουργία, το προσωπικό, τους γο¬ 
νείς και την υλικοτεχνική υποδομή των Σταθμών όπως: 

• Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

• Το παιδαγωγικό υλικό και τον πόσης φύσεως εξοπλι¬ 
σμό. 

• Τις απαραίτητες εργασίες για την επισκευή και συ¬ 
ντήρηση των κτιρίων. 

• Την επιμόρφωση του προσωπικού. 

7. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού, ώστε να μη δημιουργούνται λειτουργικά προβλήμα¬ 
τα στους Σταθμούς. 

8. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των τμημάτων τους. 

9. Συνεργάζεται αρμονικά με το Τμήμα Διοικητικού - Οι¬ 
κονομικού, το οποίο οφείλει να παρέχει κάθε στοιχείο, για 
να διασφαλισθεί η εύρυθμη λειτουργία των Σταθμών και η 
επίτευξη των σκοπών τους. 

10. Η εποπτεία και ο έλεγχος όλων των τμημάτων που 
συγκροτούν τη Διεύθυνση. 

11. Ο συντονισμός, η κατεύθυνση και η παροχή των 
απαραίτητων οδηγιών ανά τμήματα και γραφεία για την 
άσκηση των αρμοδιοτήτων σύμφωνα με τις διατάξεις του 
παρόντος οργανισμού και των σχετικών Νόμων και δια¬ 
ταγμάτων. 

12. Η συγκέντρωση, η παρακολούθηση και η κοινοποίη¬ 
ση στα αρμόδια τμήματα των διαταγμάτων , των διοικητι¬ 
κών αποφάσεων που κοινοποιούνται στο Νομικό Πρόσω¬ 
πο. 

13. Η παραλαβή της εισερχόμενης αλληλογραφίας, ο 
χαρακτηρισμός της για την κατανομή της σύμφωνα με το 
περιεχόμενό της. 

14. Είναι υπεύθυνος για την τήρηση του εμπιστευτικού 
πρωτοκόλλου, εφόσον δεν το τηρεί ο Πρόεδρος, επιβλέ¬ 
πει την τήρηση όλων των απαραίτητων βιβλίων και τηρεί 
τη σφραγίδα του Ν.Π.. 

15. Εισηγείταιτηντροποποίησητου Ο. Ε. Υ., καθώς και 
την προσαρμογή αυτού στις εκάστοτε ισχύουσες διατά¬ 
ξεις. 

16. Παρέχειτις απαραίτητες οδηγίες για τη σύνταξη του 
προϋπολογισμού του Ν.Π., εποπτεύει για την κατάρτισή 
του και επιμελείται για τη σωστή εκτέλεσή του. 

17. Έχειτην ευθύνη για την τήρηση του Ο.Ε.Υτου Ν.Π., 
και την εκπλήρωση του σκοπού σύστασης και λειτουρ¬ 
γίας του. 

18. Συντονίζει το Διοικητικό και Εκπαιδευτικό έργο των 
Παιδικών Σταθμών. 

19. Καταρτίζει και οργανώνει σε συνεργασία με τους 
Προϊσταμένους των Παιδικών Σταθμών το εκπαιδευτικό 
πρόγραμμα, εποπτεύει, συντονίζει και κατευθύνει το παι¬ 
δαγωγικό έργο ανάλογα για τα βρέφη και τα νήπια σύμ¬ 
φωνα μετά επιστημονικά δεδομένα. 

20. Μεριμνά για τη μετεκπαίδευση των Υπαλλήλων του 
Ν.Π. στις περιπτώσεις που αυτή κρίνεται αναγκαία για τη 
διεύρυνση των επιστημονικών ή τεχνικών τους γνώσεων 
που είναι πρόσφορες για την καλύτερη αντιμετώπιση των 
αναγκών της Υπηρεσίας, ή την ειδίκευσή τους σε σύγ¬ 
χρονες τεχνικές εκπαίδευσης, διοίκησης και τεχνολο¬ 
γίας. 

21. Φροντίζει για την διοργάνωση των προγραμματι¬ 
σμένων καθώς και των άλλων εκδηλώσεων που πρέπει να 


πραγματοποιούνται με την έγκριση του Διοικητικού Συμ¬ 
βουλίου του Ν.Π. 

22. Συμμετέχει στις συνεδριάσεις του Διοικητικού Συμ¬ 
βουλίου του Ν.Π. ως εισηγητής χωρίς ψήφο. 

23. Μεριμνά για την εκτέλεση των αποφάσεων του Διοι¬ 
κητικού Συμβουλίου. 

24. Συντάσσει σε συνεργασία με τον Παιδίατρο του Ν.Π. 
το διαιτολόγιο νηπίων και βρεφών. 

25. Συμμετέχει στην επιτροπή επιλογής νέων κτιρίων 
για τη στέγαση των Παιδικών Σταθμών και συνεργάζεται 
με τη Διεύθυνση Αρχιτεκτονικού του Δήμου, έτσι ώστε η 
διαμόρφωση των χώρων να εξυπηρετεί τις ανάγκες των 
παιδιών της προσχολικής ηλικίας. 

26. Συνεργάζεται με τις αρμόδιες υπηρεσίες του Δήμου 
για τη συμμετοχή του Ν.Π. σε προγράμματα της Ευρω¬ 
παϊκής Ένωσης και γενικότερα Διεθνούς ενδιαφέροντος. 

Β. Προϊστάμενοι ΤΜΗΜΑΤΩΝ 

α) Προϊστάμενος Τμήματος Διοίκησης- Οικονομικού 

1. Έχει την ευθύνη και τον έλεγχο του τμήματος Διοίκη¬ 
σης - Οικονομικού. 

2. Συνεργάζεται με τα αρμόδια τμήματα και συντονίζει 
τις διαδικασίες για την προμήθεια και τον έγκαιρο εφο¬ 
διασμό των Σταθμών με τα απαραίτητα τρόφιμα και λοιπά 
υλικά που είναι απαραίτητα για τη λειτουργία αυτών. 

3. Συνεργάζεται με το Διευθυντή για τη σύνταξη του 
Προϋπολογισμού και τηρεί όλα τα απαραίτητα βιβλία. 

4. Ελέγχει την νομιμότητα των δικαιολογητικών κάθε 
δαπάνης και προβαίνει στην εκκαθάριση και έκδοση εντο¬ 
λής πληρωμής αυτών. 

5. Τηρεί άλατα απαραίτητα βιβλία. 

β) Προϊστάμενος Παιδικών Σταθμών. 

1. Είναι υπεύθυνος για την εύρυθμη λειτουργία του Τ ρή¬ 
ματος και την τήρηση του Κανονισμού Λειτουργίας. 

2. Για την παροχή σωστής αγωγής στα φιλοξενούμενα 
βρέφη και νήπια σε συνεργασία με το παιδαγωγικό προ¬ 
σωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντωντου. 

4. Φροντίζει γιατηντήρησητων κανόνων υγιεινής στους 
σταθμούς, την καλή υγεία των παιδιών και μεριμνά για την 
σωματική τους ακεραιότητα, ενημερώνονταςτουςγονείς 
των παιδιών σε περίπτωση ατυχήματος ή ασθένειας. Συ¬ 
νεργάζεται με τον Παιδίατρο του Νομικού Προσώπου. 

5. Συγκαλεί το προσωπικό του σταθμού για ενημέρωση, 
καθοδήγηση και προγραμματισμό δραστηριοτήτων , 
υποχρεωτικά με την έναρξη λειτουργίας του σταθμού κα¬ 
θώς επίσης και όποτε αυτό κριθεί αναγκαίο. 

6. Εισηγείται στον Δ/ντή το παιδαγωγικό υλικό και τον 
πόσης φύσεως εξοπλισμό του Σταθμού. 

7. Είναι υπεύθυνος για τη συγκέντρωση γονέων τουλά¬ 
χιστον μία φορά το δίμηνο , ύστερα από απόφαση του Δι¬ 
οικητικού Συμβουλίου. Στη συγκέντρωση παρευρίσκο- 
νται, εκτός από τον ίδιο, ο Πρόεδρος και τα μέλη του Δι¬ 
οικητικού Συμβουλίου και το παιδαγωγικό προσωπικό. 
Σκοπός της συγκέντρωσης είναι η ενημέρωση των γονέ¬ 
ων για ζητήματα που αφορούντα παιδιά καιτη λειτουργία 
του Σταθμού. 

8. Συντάσσει και υπογράφει τα δελτία εισαγωγής- εξα¬ 
γωγής τροφίμων και λοιπού υλικού. 

9. Τηρεί τα κλειδιά του Σταθμού και της αποθήκης τρο¬ 
φίμων, δίνοντας το ένα από τα δύο στη μαγείρισσα και τη 
Νηπιαγωγό. 

10. Μεριμνά και ευθύνεται για την σύννομη, ορθή και τα- 

χεία διεκπεραίωση των υποθέσεων των αρμοδιοτήτων 
του. 

11 .Τηρεί και ενημερώνει καθημερινά τα βιβλία: 

• Βιβλίο παρουσίας προσωπικού. 

• Βιβλίο βρεφών -νηπίων. 

• Δελτία εισαγωγής υλικού. 

• Δελτία εξαγωγής υλικού. 

• Βιβλία αναλώσιμου και μη αναλώσιμου υλικού. 

12. Ενημερώνει το προσωπικό για τα εισερχόμενα κάθε 
φορά έγγραφα στο Σταθμό, ώστε το προσωπικό αυτό να 
είναι σε θέση να τον αναπληρώνει σε περίπτωση απου¬ 
σίας ή κωλύματος του. 

13. Ενημερώνει καθημερινά το γραφείο προσωπικού 
για τις ημερήσιες παρουσίες προσωπικού και βρεφών. 

14. Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης και παρέχει αγωγή κατά τρεις (3) 
ώρες λιγότερο από το ωράριο εργασίας του, ώστε το διά¬ 
στημα αυτό να εκτελεί τα καθήκοντα της θέσης του. 

15. Εισηγείται στο Διευθυντή θέματα που αφορούν την 
επιμόρφωση του προσωπικού. 

16. Όταν ο Προϊστάμενος απουσιάζει ή κωλύεται, όλα 
τα παραπάνω ασκεί ο νόμιμος αναπληρωτής αυτού. 

Γ. ΓΡΑΦΕΙΟ ΠΡΟΕΔΡΟΥ 

1. Έχει την μέριμνα και επιμέλεια ενημέρωσης του Προ¬ 
έδρου για την αλληλογραφία του Ν.Π. 

2. Προγραμματίζει τις συναντήσεις του Προέδρου με 
επιτροπές, συλλόγους , γονείς, δημότες κτλ. 

3. Τηρεί ημερολόγιο των προσωπικών συναντήσεων, 
επαφών και συμμετοχών σε Επιτροπές του Προέδρου 
εντός και εκτός του Ν.Π. και τον ενημερώνει έγκαιρα. 

4. Μεριμνά και επιμελείται για την προπαρασκευή των 
Συνεδριάσεων του Διοικητικού Συμβουλίου σε συνεργα¬ 
σία με τη Διεύθυνση του Ν.Π. 

5. Διεκπεραιώνει κάθε υπόθεση που αναθέτει ο Πρόε¬ 
δρος και η οποία δεν εμπίπτει στην αρμοδιότητα των άλ¬ 
λων υπηρεσιώντου Ν.Π. 

Δ. ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΟ ΤΜΗΜΑΤΟΣ ΔΙ¬ 
ΟΙΚΗΣΗΣ -ΟΙΚΟΝΟΜΙΚΟΥ 

Γ ραφείο Προσωπικού και Μισθοδοσίας 

Στην αρμοδιότητά του ανήκουν: 

1. Παρακολουθεί τις αποφάσεις των οργάνων που 
ασκούν Πειθαρχικό ’Έλεγχο και ενημερώνει αντίστοιχα 
τους υπηρεσιακούς φακέλουςτωνεργαζομένωντου Ν.Π. 

2. Η σύνταξη κατά νόμο των πινάκων αρχαιότητας των 
υπαλλήλων του Νομικού Προσώπου. 

3. Η σύνταξη των παραστατικών στοιχείων πληρωμής 
του υπηρετούντος προσωπικού και η κοινοποίηση των με¬ 
ταβολών εγκαίρως στο αρμόδιο γραφείο. 

4. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, προαγω¬ 
γές, απολύσεις, παραιτήσεις, αποσπάσεις, μετατάξεις, 
συντάξεις, χορηγήσεις αδειών , πειθαρχικές υποθέσεις 
και κοινοποίησή τους στο Γ ραφείο Λογιστηρίου. 

5. Η έκδοση εγκυκλίων του Προέδρου του Νομικού 
Προσώπου που ρυθμίζουν τα εσωτερικά, λειτουργικά 
προβλήματα των υπηρεσιών. 

6. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κτλ. του προσωπικού. 

7. Η μέριμνα για την τακτική και έγκαιρη πληρωμή των 
πάσης φύσεως αποδοχών όλων των μισθωτών του Νομι¬ 


κού Προσώπου και η εκτέλεση κάθε εργασίας που έχει 
σχέση με την ασφάλισή τους. 

8. Συντάσσει βεβαιώσεις αποδοχών και αναλυτικούς πί¬ 
νακες με τα στοιχεία των δικαιούχων και τα ποσά των 
αμοιβών κ.λ.π, που καταβλήθηκαν κατά τη διάρκεια του 
έτους σε όλο το προσωπικό. 

9. Αντίγραφα των παραπάνω βεβαιώσεων και αναλυτι¬ 
κών πινάκων εκδίδονται για την ετήσια φορολογική χρή¬ 
ση. 

10. Η παραλαβή από τους προϊσταμένους τμημάτων 
των ημερησίων δελτίων προσέλευσης και αναχώρησης 
του προσωπικού για τη συνεχή παρακολούθηση και ενη¬ 
μέρωσή τους. 

Γραφείο Πρωτοκόλλου- Διεκπεραίωσης- Αρχείου- 
Γ ραμματειακής υποστήριξης 

Στην αρμοδιότητά του ανήκουν: 

1. Η παραλαβή και η πρωτοκόλληση των αιτήσεων των 
γονέων για την εγγραφή ή την επανεγγραφή των παιδιών 
τους στους παιδικούς σταθμούς. 

2. Η παραλαβή και αυθημερόν πρωτοκόλληση, ευρετη- 
ρίαση των πάσης φύσεως εισερχομένων εγγράφων μετά 
το χαρακτηρισμό τους από το Διευθυντή. 

3. Η διεκπεραίωση κάθε εισερχόμενου ή εξερχόμενου 
εγγράφου και τήρηση των σχετικών βιβλίων παράδοσης. 

4. Η τήρηση του γενικού αρχείου του Νομικού Προσώ¬ 
που και εισήγηση για την καταστροφή του θεωρούμενου 
σαν άχρηστο όταν απαιτείται. 

5. Η μέριμνα για τηντοιχοκόλληση κοινοποίηση των δια¬ 
κηρύξεων των 

δημοπρασιών των εγγράφων και των πιστοποιητικών 
διαφόρων αρχών. 

6. Η εν γένει γραμματειακή υποστήριξη και μηχανοργά¬ 
νωση του Ν.Π. των Δημοτικών Παιδικών Σταθμών. 

7. Ενημερώνεται καθημερινά από τους Προϊσταμένους 
των Τμημάτων των Παιδικών και Βρεφονηπιακών Σταθ¬ 
μών για τον αριθμό των φιλοξενούμενων νηπίων και βρε¬ 
φών συντάσσοντας στατιστικούς πίνακες της δυναμικό¬ 
τητας των Παιδικών και Βρεφονηπιακών Σταθμών. 

8. Τηρεί αρχείο σχετικά με τα φιλοξενούμενα νήπια και 
βρέφη σε συνεργασία με τους Προϊσταμένους των Τμη¬ 
μάτων. 

Γ ραφείο Λογιστηρίου-Εσόδων - Προμηθειών και διαχεί¬ 
ρισης υλικού 

Στην αρμοδιότητά του ανήκουν: 

1. Η ευθύνη κάθε εισφοράς και εσόδου του Νομικού 
Προσώπου. 

2. Η έκδοση των βεβαιωτικών σημειωμάτων των οίκοθεν 
εισπράξεων των υπόχρεων όταν αυτό απαιτείται. 

3. Η επιμέλεια εκκαθάρισης και εντολής πληρωμής κά¬ 
θε δαπάνης του Νομικού Προσώπου. 

4. Ο έλεγχος των προβλεπόμενων από το νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή της δαπάνης. 

6. Η αναγνώρισητωνπιστωτώντου Νομικού Προσώπου 
με την προσυπογραφή των πράξεων εκκαθάρισης ανα¬ 
γνώρισης και έκδοσης των οικείων χρηματικών ενταλμά¬ 
των μέσα στις πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στην ταμειακή υπηρεσία για εξόφληση. 

8. Η τήρηση των από το νόμο βιβλίων. 

9. Διεκπεραιώνει κάθε υπόθεση που έχει σχέση με την 

καταβολή όπως προβλέπεται από το Νόμο τυχόν αποζη¬ 
μιώσεων. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό σε συνερ¬ 
γασία με το Γραφείο προσωπικού για κάθε θέμα που αφο¬ 
ρά τους εργαζόμενους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που με την άμεση επίβλεψη του Προϊστάμενου του Τμή¬ 
ματος και του Διευθυντή. 

12. Η επιμέλεια για την έγκαιρη και καλή εκτέλεση των 
συμβάσεων που καταρτίζονται για τις προμήθειες διαφό¬ 
ρων ειδών υλικών και εφοδίων για τις ανάγκες του Νομι¬ 
κού Προσώπου. 

13. Η σύνταξη σχεδίων προϋπολογισμού προκειμένου 
να τεθεί υπόψη του Προϊσταμένου του Τμήματος και της 
Διεύθυνσης πριν διαβιβαστεί στο Δ.Σ. 

14. Η εκτέλεση κάθε εργασίας που αφορά θέματα προ¬ 
ϋπολογισμού και η πορεία παρακολούθησής του και η σύ¬ 
νταξη σχετικής εισήγησης για αναμόρφωσή του όπου και 
όταν παρίσταται ανάγκη. 

15. Η συγκέντρωση κάθε κινητής και ακίνητης περιου¬ 
σίας του Νομικού Προσώπου, καθώς και η περιφρούρηση 
των δικαιωμάτων κυριότητας νομής και κατοχής από το 
Νομικό πρόσωπο της ακινήτου περιουσίας με τη συνερ¬ 
γασία του Νομικού Συμβούλου του Ν.Π. και ελλείψει αυ¬ 
τού της Νομικής υπηρεσίας του Δήμου. 

16. Η επιμέλεια για την διενέργεια των διαγωνισμών μί¬ 
σθωσης ακινήτων ή κινητών πραγμάτων που αφορούν 
στην εγκατάσταση και λειτουργία όλων των υπηρεσιών 
και Τμημάτων του Ν.Π. 

17. Η εισήγηση, σύμφωνα με τις κείμενες διατάξεις, για 
την εκποίηση, ή καταστροφή του άχρηστου υλικού. 

18. Η μέριμνα για την αρίθμηση, σφράγιση και διάθεση 
των διαχειριστικών βιβλίων σε όλες τις υπηρεσίες του Νο¬ 
μικού Προσώπου. 

19. Η σύνταξη των απαραίτητων προδιαγραφών και 
υποχρεώσεων για τις προκηρύξεις διαγωνισμών μίσθω¬ 
σης ακινήτων. Τηρεί αρχεία εγγραφών, σχεδίων συμβο¬ 
λαίων και συμβάσεων μίσθωσης των ακινήτων των Βρε¬ 
φονηπιακών- Νηπιακών Σταθμών, παρακολουθεί και φρο¬ 
ντίζει για την έναρξη της διαδικασίας ανανέωσης των 
συμβάσεων ή εξεύρεσης νέων ακινήτων. 

20. Η μέριμνα για την μελέτη και κατασκευή των έργων 
συντήρησης, επισκευών, ανακαίνισης, διαρρυθμίσεων 
κ.λ.π. των ακινήτων στα οποία στεγάζονται η Κεντρική 
υπηρεσία και τα Τμήματα Βρεφονηπιακών- Νηπιακών 
Σταθμών. 

Ε. ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΟ ΤΜΗΜΑΤΩΝ 
ΤΩΝ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ ΣΤΑΘΜΩΝ. 

Παιδαγωγού 

1 . Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρησίου προγράμματος ανάλογα με την ηλικία και τις ανά¬ 
γκες τους. Απασχολείτο παιδιά σύμφωνα με το ημερήσιο 
πρόγραμμα απασχόλησης. 

2. Εισηγείται τις ανάγκες εφοδιασμού των αιθουσών για 
την εφαρμογή του προγράμματος με είδη (παιχνίδια, είδη 
καθαριότητας κλπ.) στον Προϊστάμενο Τμήματος. 

3. Συμμετέχει στο σχεδίασμά του προσχολικού προ¬ 
γράμματος και φροντίζει για την απασχόληση των παι¬ 
διών σύμφωνα με το ημερήσιο πρόγραμμα. 


4. Έχει την ευθύνη για τα εποπτικά μέσα διδασκαλίας, 
το εκπαιδευτικό υλικό και γενικά κάθε υλικό που έχει δια¬ 
τεθεί. 

5. Βοηθά τα φιλοξενούμενα παιδιά για την ικανοποίηση 
των ατομικώντους αναγκών. Παρακολουθεί τη διατροφή 
και την καθαριότητά τους, ενθαρρύνοντας την αυτοεξυ¬ 
πηρέτησή τους. 

6. Ενημερώνει τους αρμοδίους και τον Παιδίατρο για 
κάθε ύποπτο σχετικά με την υγεία τους περιστατικό. 

7 . Τηρεί βιβλίο παρουσίας των παιδιών και ενημερώνει 
αρμοδίως γιατις καθυστερήσεις παιδιών στην προσέλευ¬ 
σή τους είτε στις απουσίες τους. 

8. Λόγω της άμεσης επαφής του με τα παιδιά προσφέ¬ 
ρει σ’ αυτά με υπομονή και στοργή όλες τις δυνατότητες 
για να αναπτύξουν την προσωπικότητά τους επιδιώκο¬ 
ντας συνεχώς να δημιουργήσουν σ’ αυτά ικανότητα συ¬ 
γκέντρωσης, αυτενέργειας, εμπιστοσύνη στον εαυτό 
τους και στις προσωπικές δυνατότητέςτους. 

9. Καταχωρεί και υπογράφει καθημερινά τη διδαχθείσα 
ύλη στο σχετικό βιβλίο σε συνεργασία με το υπόλοιπο παι¬ 
δαγωγικό προσωπικό. 

10. Μεριμνά για την ανάπαυση των παιδιών σύ μφωνα με 
το πρόγραμμα ημερήσιας απασχόλησης. 

11. Διοργανώνει εορταστικές εκδηλώσεις σε συνεργα¬ 
σία με τον προϊστάμενο του Σταθμού. 

12. Είναι υπεύθυνος για την παραλαβή των παιδιών από 
τους γονείς και την παράδοσή τους σ’ αυτούς ή στους κη¬ 
δεμόνες τους. 

13. Εκτελεί οποιαδήποτε άλλη υπηρεσία σχετικά με το 
έργο που του ανατίθεται από τον προϊστάμενο του Παιδι¬ 
κού Σταθμού ή τον Δ/ντή του Ν.Π. 

Βοηθού Παιδαγωγού 

1. Βοηθάει το προσωπικό της προηγούμενης ειδικότη¬ 
τας σε όλα τα καθήκοντά του. 

2. Συνοδεύει τα νήπια και βρέφη με το σχολικό αυτοκί¬ 
νητο εφόσον υπάρχει. 

3. Επιλαμβάνεται της σωματικής καθαριότητας των νη¬ 
πίων . Όσον αφορά τα βρέφη, επιμελείται της σωματικής 
τους καθαριότητας μαζί με τους βρεφονηπιοκόμους. 

4. Σε περίπτωση απουσίας της παιδαγωγού την αντικα¬ 
θιστά 

Μαγείρισσα 

1. Είναι υπεύθυνη για το μαγειρείο και την επιμελημένη 
και έγκαιρη παρασκευή του φαγητού σύμφωνα με το δι¬ 
αιτολόγιο που εφαρμόζεται κάθε φορά. 

2. Επιμελείται ιδιαιτέρως γιατηντήρηση όλωντων όρων 
υγιεινής στους χώρους παρασκευής του φαγητού ειση- 
γούμενη κάθε σχετικό μέτρο. 

3. Παραλαμβάνει καθημερινά από τον Προϊστάμενο βά¬ 
σει δελτίων εξαγωγής την αναγκαία ποσότητα υλικών για 
το ημερήσιο φαγητό με βάση το διαιτολόγιο και ποσοτο- 
λόγιο και υπογράφει αυτά. 

4. Φροντίζει για το σερβίρισμα των γευμάτων. 

5. Σε περίπτωση απουσίας βοηθού μαγείρισσας και 
βοηθητικού προσωπικού, η διανομή του φαγητού θα γίνε¬ 
ται έκτων ενόντων, και θα συμμετέχει στις εργασίες των 
συγκεκριμένων κλάδων σύμφωνα με τις υποδείξεις του 
προϊσταμένου. 

6. Τακτοποιεί τα μαγειρικά σκεύη και είδη εστιάσεως και 
φροντίζει για την καλή συντήρησή τους και λειτουργία 
τους ευθυνόμενους για κάθε απώλεια ή αδικαιολόγητη 
καταστροφή. Επίσης φροντίζει για την καθαριότητα αυ- 

τών καθώς και του χώρου του μαγειρείου κοίτης αποθή¬ 
κης τροφίμων. 

Βοηθού Μαγείρισσας. 

1. Φροντίζει για την μεταφορά και διανομή του φαγητού 
στα παιδιά καθώς και τη συγκέντρωση των ειδών εστία¬ 
σης μετά το τέλος του φαγητού και τη μεταφορά τους 
στην κουζίνα 

2. Βοηθά τον μάγειρα-σσα στην προετοιμασία του φα¬ 
γητού, στον καθαρισμό των σκευών εστίασης και στα λοι¬ 
πά καθήκοντά τους. Σε περίπτωση απουσίας αυτού, τον 
αντικαθιστά. 

3. Βοηθά το Βοηθητικό προσωπικό καθαριότητας με 
υπόδειξη του Προϊσταμένου ή σε περίπτωση απουσίας 
του ενός εξ αυτών. 

Προσωπικό Καθαριότητας 

1. Εκτελεί τις εργασίες καθαριότητας όλων των εσωτε¬ 
ρικών και εξωτερικών χώρων του Σταθμού εκτός εκείνων 
του μαγειρείου και της αποθήκης τροφίμων. 

2. Χρησιμοποιεί υλικά καθαριότητας που παραλαμβάνει 
από τον Προϊστάμενο με δελτίο εξαγωγής το οποίο και 
υπογράφει. 

3. Είναι αποκλειστικά υπόλογος για τον γενικό ιματισμό 
του Σταθμού και οφείλει να μεριμνά για την καλή συντή¬ 
ρηση, καθαριότητα και φύλαξη αυτού στον κατάλληλο 
χώρο αποθήκευσής του, ευθυνόμενο για κάθε απώλεια ή 
αδικαιολόγητη καταστροφή του. 

4. Είναι υπεύθυνο για τη διανομή του φαγητού σε συ¬ 
νεργασία με το βοηθό μαγείρου (αν υπάρχει), καιπαρευ- 
ρίσκεται στο χώρο της τραπεζαρίας καθ’ όλη τη διάρκεια 
του γεύματος συγκεντρώνοντας τα είδη εστιάσεως τα 
οποία μεταφέρει στην κουζίνα (ελλείψει βοηθού). 

5. Βοηθά εφόσον παρίσταται ανάγκη στην προετοιμα¬ 
σία των παιδιών για τη μεσημβρινή τους ανάπαυση, κα¬ 
θώς και στην ετοιμασία αυτών για την αποχώρησή τους 
από το Σταθμό, και παρευρίσκεται υποχρεωτικά μαζί με 
τον Παιδαγωγό στην αποχώρηση των νηπίων. 

6. Βοηθά στο πλύσιμο των νηπίων του Σταθμού σε συ¬ 
νεργασία με το προσωπικό και επιλαμβάνεται της σωμα¬ 
τικής καθαριότητας. 

7. Αναπληρώνει τη μαγείρισσα σε περίπτωση απουσίας 
ή κωλύματος αυτής και εφόσον δεν υπάρχει βοηθός μα¬ 
γείρου. 

8. Βοηθά στην προετοιμασία του φαγητού των παιδιών 
τον μάγειρα με υπόδειξη του Προϊσταμένου, σε περίπτω¬ 
ση που δεν υπάρχει βοηθός μάγειρα, και υπηρετούν δύο 
υπάλληλοι βοηθ. Εργασιών. 

Οδηγού. 

1. Ευθύνεται για την ασφαλή μεταφορά των φιλοξενού¬ 
μενων παιδιών προς και από το Σταθμό, είναι υπεύθυνος 
για την καλή συντήρηση και καθαριότητα του αυτοκινή¬ 
του του Σταθμού και οφείλει να τηρεί σχολαστικά τον ΚΟΚ 
και τους όρους ασφαλούς μεταφοράς των παιδιών. 

2. Εκτελεί εξωτερικές εργασίες του Νομικού Προσώ¬ 
που στο μεσοδιάστημα των μεταφορών μαζί με τον υπάλ¬ 
ληλο γενικών καθηκόντων. 

Γενικών καθηκόντων. 

1. Εκτελεί τις εξωτερικές εργασίες του Ν.Π. και βοηθά 
τις διοικητικές υπηρεσίες στις εργασίες συγκέντρωσης 
παραστατικών στοιχείων , αρχείο, φωτοτυπίες και οτιδή¬ 
ποτε άλλο σχετικό του ανατίθεται. 


Άρθρο 5ο 

Οι Προϊστάμενοι των οργανικών μονάδων του Νομικού 
Προσώπου ορίζονται κατά οργανική μονάδα από τους 
κλάδους: 

Α) Ο Προϊστάμενος της Δ/νσης των Υπηρεσιών των Δη¬ 
μοτικών Παιδικών Σταθμών Πετρούπολης ορίζεται από 
τους κλάδους ΠΕ Νηπιαγωγών (προσωρ.) ή ΠΕ Νηπια¬ 
γωγών ή ΤΕ Νηπιαγωγών (προσωρ.) ή ΤΕ9 Βρεφονηπιο- 
κομίας με τις εξής προϋποθέσεις: 

• Υπάλληλοι με βαθμό Α' οι οποίοι έχουν τουλάχιστον 
τετραετή προϋπηρεσία στον βαθμό αυτό. Αν δεν υπάρ¬ 
χουν υπάλληλοι μετηνπροϋπόθεση αυτή, απότους υπαλ¬ 
λήλους με τον περισσότερο χρόνο στον βαθμό Α' και αν 
δεν υπάρχουν ή δεν επαρκούν οι υπάλληλοι βαθμού Α' 
από υπαλλήλους βαθμού Β' με τα περισσότερα χρόνια 
στον βαθμό αυτό. 

Β) Οι Προϊστάμενοι των Τμημάτων ορίζονται ως εξής: 

1. Τμήμα Διοικητικό-Οικονομικό από τους κλάδους ΠΕΙ 
Διοικητικού - Οικονομικού ή ΤΕ 17 Διοικητικού -Λογιστικού 
ή ΔΕ Διοικητικού - Λογιστικού και ΔΕ 1 Διοικητικού με βαθ¬ 
μό Α' 

Αν δεν υπάρχουν υπάλληλοι με τον βαθμό αυτό ή δεν 
επαρκούν, από υπαλλήλους με βαθμό Β' οι οποίοι έχουν 
συμπληρώσει κατά κατηγορία ελάχιστο χρόνο υπηρεσίας 
στον Β' βαθμό οκτώ (8) χρόνια και, αν δεν υπάρχουν υπάλ¬ 
ληλοι με τις πιο πάνω προϋποθέσεις, από υπαλλήλους Β' 
βαθμού με λιγότερα χρόνια υπηρεσίας. 

2. Τμήμα Παιδικών Σταθμών από τους κλάδους ΠΕ Νη¬ 
πιαγωγών (προσωρ.) ή ΠΕ Νηπιαγωγών, ή ΤΕ Νηπιαγω¬ 
γών προσωρ.) και ΤΕ Βρεφονηπιοκομίας με βαθμό Α'. 

Αν δεν υπάρχουν υπάλληλοι με τον βαθμό αυτό ή δεν 
επαρκούν, από υπαλλήλους με βαθμό Β' οι οποίοι έχουν 
συμπληρώσει κατά κατηγορία ελάχιστο χρόνο υπηρεσίας 
στον βαθμό Β' οκτώ (8) χρόνια και, αν δεν υπάρχουν υπάλ¬ 
ληλοι με τις πιο πάνω προϋποθέσεις, θα γίνεται από υπαλ¬ 
λήλους βαθμού Β' με λιγότερα χρόνια υπηρεσίας. 

Άρθρο 6ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 7ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζομένους στο Ν.Π., ανεξαρτήτως σχέσεως ερ¬ 
γασίας καθώς και ορισμένο επιπλέον αριθμό θέσεων για 
την κάλυψη των υφισταμένων και μελλοντικών αναγκών 
των Υπηρεσιών του Ν.Π. 

Η κατανομή του προσωπικού στις Διευθύνσεις- Τμήμα¬ 
τα- Αυτοτελή Γ ραφεία γίνεται πάντοτε με απόφαση του 
Προέδρου του Δ.Σ. του Ν.Π., ανάλογα με τις ανάγκες των 
υπηρεσιών, τα προσόντα των υπαλλήλων, την πείρα και 
τις γνώσεις τους σε ειδικά αντικείμενα. 

Κατά την κατανομή θα εξετάζονται και τυχόν ειδικές 
ανάγκες των υπαλλήλων (μητέρες ανηλίκων τέκνων , 
έγκυες γυναίκες, άγαμες μητέρες, τόπος διαμονής κλ π.) 

Προϊστάμενοι Διευθύνσεων- Τμημάτων- Αυτοτελών 

Γραφείων ορίζονται πάντοτε με απόφαση του Προέδρου 
του Δ. Σ. οι κρινόμενοι από το αρμόδιο Υπηρεσιακό Συμ¬ 
βούλιο υπάλληλοι, αναπληρούμενοι σε περίπτωση απου¬ 
σίας τους ή κωλύματος από τον κατά βαθμό αρχαιότερο 
υπάλληλο της ίδιας υπηρεσίας. 

Αρμοδιότητες σε αντικείμενα και αρμοδιότητες που δεν 
κατονομάζονται στον παρόντα οργανισμό καθορίζει ο 
Πρόεδρος του Διοικητικού Συμβουλίου με απόφασή του. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον Κανονισμό Λειτουργίας του Νομι¬ 
κού Προσώπου. 

ΑΡΘΡΟ 8ο 

Από την ψήφιση του παραπάνω Οργανισμού Εσωτερι¬ 
κής Υπηρεσίας του Ν.Π., προκαλείται δαπάνη ύψους 
400.000 € περίπου, το οποίο θα προβλέπεται στον προ¬ 
ϋπολογισμό του κάθε οικονομικού έτους ανάλογα με τις 
θέσεις που θα καλύπτονται. Τα τακτικά έσοδα του Ν.Π. 
καλύπτουν τις ετήσιες μισθοδοσίες του προσωπικού που 
θα καλύψει τις νέες θέσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-*- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην Φ.12.1/60107/Β3 Υπουργική Απόφαση (ΦΕΚ 
808/Β/02) στον α/α 53 της σελίδας 10821, για το βιβλίο 
των εκδόσεων «ΣΥΛΛΟΓΟΣ ΜΗΧΑΝΟΛΟΓΩΝ ΗΛΕΚΤΡΟ¬ 
ΛΟΓΩΝ ΒΟΡ. ΕΛΛΑΔΑΣ ΔΙΠΛΩΜΑΤΟΥΧΩΝ ΑΝΩΤΑΤΩΝ 
ΣΧΟΛΩΝ» του συγγραφέα «ΠΑΣΠΑΛΑΣ Κ.» με τίτλο «ΜΕ¬ 
ΤΑΔΟΣΗ ΘΕΡΜΟΤΗΤΑΣ», αντικαθίσταται το εσφαλμένο 
τμήμα διανομή «ΜΗΧΑΝΟΛΟΓΩΝ ΜΗΧΑΝΙΚΩΝ ΒΙΟΜΗ¬ 
ΧΑΝΙΑΣ Α.Π.Θ. με το ορθό «ΜΗΧΑΝΟΛΟΓΩΝ ΜΗΧΑΝΙ¬ 
ΚΩΝ ΒΙΟΜΗΧΑΝΙΑΣ ΠΑΝ. ΘΕΣΣΑΛΙΑΣ». 

Στην Φ.12.1/35788/Β3 Υπουργική Απόφαση (ΦΕΚ 
462/Β/02) στον α/α 24 της σελίδας 6275, για το βιβλιστών 
εκδόσεων ΑΝΑΓΝΟΣΤΟΠΟΥΛΟΥ ΚΛΑΙΡΗ ΕΚΔΟΣΕΙΣ ΠΑ- 
ΝΕΠ/ΚΩΝ ΣΥΓΓΡΑΜΑΤΩΝ ΚΑΙ ΑΛΛΩΝ ΒΙΒΛΙΩΝ», όπως 
έχει διορθωθεί με το 708/Β/02 του συγγραφέα «ΑΝΑ- 
ΓΝΩΣΤΟΠΟΥΛΟΣ Α.» με τίτλο «ΓΕΝΙΚΗ ΧΗΜΕΙΑ ΓΙΑ ΜΗ¬ 
ΧΑΝΙΚΟΥΣ ΜΕΡΟΣ ΠΡΩΤΟ: ΑΝΟΡΓΑΝΕΣ ΕΝΩΣΕΙΣ», 
αντικαθίσταταιτο εσφαλμένο τμήμα διανομή «ΧΗ Μ. Μ ΗΧ. 
Α.Π.Θ. με το ορθό «ΗΛΕΚΤ ΜΗΧ. & ΜΗΧ. ΥΠΟΛ. ΑΠΟ.». 

(Από το Υπουργείο 
Εθνικής Παιδείαςκαι Θρησκευμάτων) 


(3) 

Στο ΦΕΚ 43/Τεύχος Β722.1.2002 στο οποίο δημοσιεύτη¬ 
κε η 7155/11.10.2001 απόφαση του Γενικού Γραμματέα 
Περιφέρειας Κεντρικής Μακεδονίας και αφορά στην από¬ 
κτηση Ελληνικής Ιθαγένειας του ομογενούς Τοντικίδη Φέ- 
λιξτου Παύλου (αυξ. αριθμ. 38), διορθώνεται το όνομα του 
πατρός από το εσφαλμένο «Παβλίκ» στο ορθό «Παύλος». 

(Από την Περιφέρεια Κεντρικής Μακεδονίας) 

- ♦ - 

(4) 

Στο Φ.Ε.Κ 531/Τεύχος Β730.3.2002, στο οποίο δημοσιεύ- 
θηκε η 1654/25.2.2002 απόφαση του Γ ενικού Γ ραμματέα Πε¬ 
ριφέρειας Κεντρικής Μακεδονίας και αφορά στην απόκτηση 
της Ελληνικής Ιθαγένειας της ομογενούς Κιζιάεβα Ιλόνας 
του Αλεξάντρ (αύξ. αριθμ. 14), διορθώνεται το όνομα της 
ομογενούς από το εσφαλμένο «Ιλόνα « στο ορθό «Ιουλία». 

(Από την Περιφέρεια Κεντρικής Μακεδονίας) 

- ♦ - 

(5) 

Στο ΦΕΚ 982/31.7.2002 στο οποίο δημοσιεύθηκε η 
4144/20.5.2002 απόφαση του Γενικού Γραμματέα Περι¬ 
φέρειας Κεντρικής Μακεδονίας και αφορά την απόκτηση 
της Ελληνικής Ιθαγένειας του ομογενούς Παρασκευό- 
πουλου Λάζαρου του Ανάνι στην παρ. 53 διορθώνεται το 
πατρώνυμό του από το εσφαλμένο «του Λαζάρου» στο 
ορθό «του Ανάνι». 

(Από την Περιφέρεια Κεντρικής Μακεδονίας) 

- ♦ - 

( 6 ) 

Στο ΦΕΚ 802/Β' τεύχος/28.6.2002 στο οποίο δημοσιεύ¬ 
τηκε η 8247/5.4.2002 απόφαση του Γενικού Γραμματέα 
Περιφέρειας Κεντρικής Μακεδονίας και αφορά στην από¬ 
κτηση της Ελληνικής ιθαγένειας της ομογενούς Τσαντέ- 
κοβα Αγγελίνα του Ιβάν (αυξ. αριθμ. 160), διορθώνεται το 
επώνυμο της ομογενούς από το εσφαλμένο «Τσαντέκο- 
βα» στο ορθό «Τσαντεκίδου». 

(Από την Περιφέρεια Κεντρικής Μακεδονίας) 

- ♦ - 

(7) 

Στο Φ.Ε.Κ 880/15.7.2002 στο οποίο δημοσιεύθηκε η 
9130/01 απόφαση του Γενικού Γραμματέα Περιφέρειας 
Κεντρικής Μακεδονίας και αφορά στην απόκτηση της Ελ¬ 
ληνικής Ιθαγένειας του ομογενούς Καρσλίδης Κωνσταντί¬ 
νος του Παύλου στην παρ. 94 διορθώνεται το επίθετο του 
από το εσφαλμένο «Καρλσίδης» στο ορθό «Καρσλίδης». 

(Από την Περιφέρεια Κεντρικής Μακεδονίας) 








17720 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ <3Β * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςτ 

θ-ΙΤΙ3ίΙ: \Λ/θΐ3ΙΤΙ33ΐθΓ @ θί.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυΓΟ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΙΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓηθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































